
שינויים בתקציב לשנת 2005


היו"ר יעקב ליצמן:

	בוקר טוב, אני פותח את הישיבה.

רבותיי, אנחנו עוברים לפניה 270, מרכז משאבים מועצה אזורית מעלה יוסף.

דניאל הרטום:

	אזור תעשיה מעלה יוסף בין מעלות לבין מרום הגלילי נמצא בהליכי פיתוח, זה הסכום שנדרש להשלמה, הפעלה בסיסית, כבישי גישה - -

היו"ר יעקב ליצמן:

אז מה הבעיה? למה צריך בג"צ על זה? יש שאלות רבותיי? אני לא מבין למה צריך להתווכח על זה אבל בסדר.

	מי בעד 270 ירים את ידו, מי נגד, מי נמנע.

	אושר. תודה רבה.

	278 משרד השיכון.


גיא אבן:

	יש פה שינויים פנימיים בתקציב האשראי של משרד השיכון, זה על פי אומדן ביצוע, יש פה העברה של 12 מיליון ובאשראי, לא מזומן, למשכנתאות לאגודות על בסיס. 

	אין לי את הרשימה המלאה, ביקשתי אותה ממשרד השיכון. אני לא קיבלתי את הרשימה המלאה, אני יודע שההתחייבויות נוצרו בשנת 2003 - -

חיים אורון:

	היה לנו שיח מתמשך על רשימות שלא קיבלתם ובסוף הם נגמרו ב-600 מיליון שקל, מופיע בתוך מבקר המדינה.

	היום מעבירים אשראי על הלוואות אגודה. מדובר בהלוואות אגודה שכנראה נמצאות בתחזיות 2003. אותי מאוד מעניין לדעת האם הבתים האלה נבנו? האם נותנים פה היום הלוואות אגודה עבור בתים שכבר נבנו ב-2003?


גיא אבן:

אני חושב שזה ניתן לפי קצב התקדמות הפניה.

חיים אורון:

	אז איך הגעתם ל-2005?

גיא אבן:

אני ביקשתי את הרשימה של היישובים בלי קשר אליכם.

היו"ר יעקב ליצמן:

	קל וחומר אבל חיים, אם הוא ביקש רשימה ולא מקבל איך אתה רוצה לקבל.

חיים אורון:

	אני שמעתי מדויק ואני אומר לך, קל וחומר, אם משרד האוצר מבקש לדעת לאן הלכו 12 מיליון שקלים.

היו"ר יעקב ליצמן:

	סעיף הבא, 279, מועצה מקומית תל שבע. ממתי אנחנו מעבירים רשימות ישירות?

עדי ויינברג:

	זה מנהלת פיתוח תשתיות דיור.

היו"ר יעקב ליצמן:

	אבל ממתי אנחנו מביאים רשימות של ישובים?

עדי ויינברג:

כשיש כמה החלטות ספציפיות, מעבירים. תל שבע זה טיפול נקודתי...

ניסן סלומיאנסקי:

	מי אמר שבאמת ההלוואה היא לא 6 מיליון אלא 3 ו-6?

עדי ויינברג:

	לא, יש, מגיע להם 6 מיליון, 50% מזה מענק, 50% מזה - -

היו"ר יעקב ליצמן:

	מי בעד 279 ירים את ידו, מי נגד.

	אושר.

סמדר אלחנני:

	תראו ממה זה יורד.

היו"ר יעקב ליצמן:

	280 

עדי ויינברג:

	הפניה נועדה, 698 אלפי שקלים עבור השמת כוח אדם ביחידת הממונים על התאגידים במשרד הפנים.

היו"ר יעקב ליצמן:

	מי בעד, מי נגד? אושר. 281- ניקוז.

עדי ויינברג:

	הפניה נועדה לבצע התקשרות ארוכת טווח עם רשות ניקוז כנרת לתחזוקת פרויקט החולה בסך של 2,000,820 שקלים. 

ניסן סלומיאנסקי:

	מה זה? מה עושים?

עדי ויינברג:

מתחזקים את הפרויקט.

ניסן סלומיאנסקי:

זה פרויקט שמימשו אותו  והתברר שזה טעות, מה עושים שם עכשיו?

עדי ויינברג:

עכשיו הציפו ויש..

היו"ר יעקב ליצמן:

מי בעד 281 ירים את ידו, מי נגד. אושר.

282.

עדי ויינברג:

הפניה נועדה להעביר 19ה, 250 אלפי שקלים עבור פעולות החדרת מים שמבצעת חברת "מקורות".

היו"ר יעקב ליצמן:

להחדיר מים לאיפה?

עדי ויינברג:

לקטעי החוף כדי שהכנרת לא..

היו"ר יעקב ליצמן:

מי בעד? ירים את ידו. מי נגד? אושר.

285, משרד הביטחון, אין? אין.

286? אין? 

ביתיה פודרבייטל:

	286, הפניה נועדה להעביר 500,000 שקל לפעולות הממונה על.. ו-150,000 שקל פעולות סחר חוץ. הוא צריך לשלם לרואה חשבון, לבודקים - -

חיים אורון:

	למה זה מופיע בהתחלה ב-86 וזה קופץ ל-586?

ביתיה פודרבייטל:

	אתה צודק, משרד התמ"ת קיבל תוספת תקציב אחרי - -

היו"ר יעקב ליצמן:

	אנחנו נדבר עם שר האוצר שיעיר לשר התמ"ת למה הוא עושה את זה.

סמדר אלחנני:

	אני מבקשת להעיר פה משהו. בעקבות ההערה של חבר הכנסת אורון, אני כל הזמן חוזרת ומבקשת שבעת דיוני התקציב, שיביאו את התקציב המקורי של 2005 , את התקציב על שינוייו ואת הצעת התקציב ל- 2006. ואז אתה תוכל לראות אם לא שגו.


היו"ר יעקב ליצמן:

	כמה שנים את מבקשת את זה בוועדה כבר? 30 שנה? כי אני לא רואה שאף אחד הביא לך.

	מי בעד 286 ירים את ידו? מי נגד? מי נמנע? אושר.

	287 מכון התקנים.

ביתיה פודרבייטל:

	הפניה נועדה להעביר 4 מיליון שקל למכון התקנים - -


ניסן סלומיאנסקי:

	אז למה צריך כסף?

ביתיה פודרבייטל:

	יש להם שם אגף שנקרא אגף התקינה שהוא לא אגף עם הכנסות רק שכותב את התקנים והוא מתוקצב על ידי משרד התמ"ת.

היו"ר יעקב ליצמן:

	מי בעד 287 ירים את ידו? מי נגד? אושר.


סמדר אלחנני:

	אבל זה לא מסווג נכון כי את כותבת שזה הפשרת עתודה ופה זה לא הפשרת עתודה זה העברה מסעיף אחר.

ביתיה פודרבייטל:

	את צודקת אבל בסעיף האחר זה עתודה.

היו"ר יעקב ליצמן:

	288- תיירות.

ביתיה פודרבייטל:

	בקשות לשינויים פנימיים בין תוכניות של - -..

היו"ר יעקב ליצמן:

	על מה את רוצה כסף?

ביתיה פודרבייטל:

	אני לא רוצה כסף.

היו"ר יעקב ליצמן:

מי בעד הדברים הלגיטימיים 288 ירים את ידו? מי נגד? אושר.

	289- מלונות ים המלח, לא?

ביתיה פודרבייטל:

	הפניה נועדה להעביר 12 מיליון שקל והרשאה להתחייב למימון בדיקות עבור הגנות - -

היו"ר יעקב ליצמן:

	מי בעד 289 ירים את ידו? מי נגד? אושר.

	290-הטפלת מי ים.

סמדר אלחנני:

	שימו לב לדף המחשב, רזרבה-0.

עדי ויינברג:

	הפניה נועדה להעביר 450,000 שקלים עבור יועצים להטפלת מי ים.

סמדר אלחנני:

	מניסיון ממילא לא מקשיבים ליועצים אז למה צריך להוסיף להם 450? זו הערה עקרונית.

	7.5 מיליון ₪ יש פה, האם אפשר היה לקבל כמה בוצע מזה? למה צריך להוסיף?

היו"ר יעקב ליצמן:

	מי בעד 290 ירים את ידו? מי נגד? אושר.

	אנחנו חוזרים עוד פעם אחת לסיבוב מאתיים.

	284-5 – צבא..

דובר:

267 ו-273.

היו"ר יעקב ליצמן:

אתה בטוח שלא הצבענו עליהם? אני מניח שהצבענו עליהם.

























תקנות דרכונים (תיקון) התשס"ה 2005


היו"ר יעקב ליצמן:

	מי כאן עם הדרכונים? רבותי, אתם כאן? שלחנו אתכם לעשות שיעורי בית.

דניאל סלומון:

	אנחנו דיברנו עם האוצר, הם מוכנים להגיע לאיזושהי פשרה סביב 500 שקלים בסך הכול.

היו"ר יעקב ליצמן:

אם כבר אז הפשרה תהיה מה שאנחנו הצענו. אני הצעתי 400, הם אמרו 440, אני אקבל 440 כי הם רצו 660.

איוב קרא:

	אני רוצה לשאול כמה היה קודם?

דניאל סלומון:

	השירות לא קיים, אז גם לא יהיה .. השר לא יוכל לחתום, אז לא יהיה.

היו"ר יעקב ליצמן:

	אתה רוצה שיהיה? אני לא רוצה שיהיה? מרגע זה אנחנו לא נעביר שום העברה תקציבית.

דניאל סלומון:

	כיום דרכונים ניתנים בלשכות משרד הפנים בכל הארץ, השרות שקיים החריג בזמן חרום הוא רק שרות של הארכת דרכון, רק תוספת הגעה של 290 שקלים.

	ההצעה שמוצעת כאן היא לאפשר הנפקה של דרכונים חדשים, 24 שעות ביממה בשדה התעופה לאותם מקרי חרום של מי שהגיע לשדה ואין להם דרכון תמורת תוספת הגעה של 440 שקלים, שרות שלא קיים היום בכלל. 

זה מצריך עובדים סביב השעון כמו התוספת של 440 יש אפשרות לפתור לאותם מקרים חריגים, מקרים הומניטאריים וכולי.


היו"ר יעקב ליצמן:

	 מה אתה אומר לי יהיה לחץ גדול הוא יסתכן בטיסה, כן, לא שיחליט. העצבים שלי למשל אומרים שאני לפני טיסה לא אחכה לרגע האחרון להוציא דרכון.

	אם למישהו אבד, שיחכה. זה הריזיקה שלו. מכאן לעשות פי 3, אז ההצעה הייתה קודם כל אותו הדבר. אחר כך הסביר לנו כמה שצריך קנס לקנוס מי שבא לשם, אז הצעה אחרונה שלי הייתה 400. מישהו אמר לי כפול.

	אם אדוני מוכן להסכים על זה, על 440 כפל קנס - -


איוב קרא:

	יש לי בעיה עם הנושא הזה, לא בגלל הסכום אלא מבחינת הפרופורציה של העלאת אגרות, במשרד הפנים.

	צריך להצמיד את זה למשהו, לא ייתכן שבא אדם במשרד הפנים, קובע מחירים. למשל, יש צמוד מדד, יש מצב שיכול להיות צמוד מדד מסוים לאו דווקא מדד המחירים לצרכן או משהו.

	אני רוצה לדעת על סמך מה הדבר הזה נקבע ולקבוע מסגרת שלא כל פעם יבואו בסכומים שנראים להם.

היו"ר יעקב ליצמן:

	איוב, אתה צודק רק אני אגיד לך מה. כל פעם שעושים דבר חדש אפשר לקבוע...

אבשלום וילן:

אחרי הדיון הקודם אני דיברתי עם אנשי משרד הפנים, הסתבר לי שמי שקבע את השלוש פעמים אגרה היו אנשי משרד האוצר בוועדת האגרות למה? 

כי הם כל דבר אומרים- אם אתם רוצים את השרות לציבור, לכאלה ששכחו אז האגרה תשלם את זה.

עכשיו פה נראה לי קצת מוגזם. אדם שכח, קורה מה לעשות, אני לא רואה - -...

כדי שלא ינצלו את זה אז כפול, במקום 220, 440. מי שחוסם אותם זה האוצר שמתחכם, הוא חושב בהזדמנות הזו- -

היו"ר יעקב ליצמן:

איפה אתם עומדים?

דניאל סלומון:

	אם אני לא אקבל הסכמה מהאוצר אז לא נוכל לחתום.


אבשלום וילן:

	אני אמרתי גם לכם בטלפון, עם כל הכבוד לאוצר, האוצר מביא בלי סוף העברות תקציב.

 היו"ר יעקב ליצמן:

	מי ממונה על זה?

דניאל סלומון:

	ערן פולק.

היו"ר יעקב ליצמן:

	רבותיי אני דוחה את ההצבעה היום, אני אדבר עם ערן פולק, מחר נצביע.

	אני אדבר עם ערן פולק,  אנחנו נוריד ל- 440.

	יש פניה תקציבית 267 - -

ניסן סלומיאנסקי:

	אני בעד.

משה בר סימנטוב:

	רוב תקציבי הטכנולוגיה של שרות התעסוקה יש להם פרויקט של התייצבות אוטומטית של דורשי עבודה, אתר אינטרנט.

היו"ר יעקב ליצמן:

	מי בעד 267 ירים את ידו? מי נגד? אושר.

	תודה רבה.

	







הישיבה ננעלה בשעה 10:40



